Sutarties specialiųjų sąlygų 2 priedas

**PASLAUGŲ PIRKIMO TECHNINĖ SPECIFIKACIJA**

1. **PIRKIMO OBJEKTAS**
   1. Matavimo priemonių metrologinės patikros ir kalibravimo paslaugos (toliau – **Paslaugos**).
   2. Paslaugų apimtys (preliminarus paslaugų teikimo kiekis) ir atlikimo terminai, matavimo priemonių tikslumo klasės nurodyti šios techninės specifikacijos 1 priede „Matavimo priemonių patikros, kalibravimo grafikas 2023.08-2025.08 m. ir preliminarūs kiekiai“. Užsakovas pasilieka teisę koreguoti grafikus, kadangi kai kurias matavimo priemones patikrai ir/ar kalibravimui galima nuimti tik sustabdžius įrenginį remontui.
2. **PIRKIMO OBJEKTO PRITAIKYMO SRITIS**

2.1. Siekiant, kad AB Vilniaus šilumos tinklai (toliau – Užsakovas) užtikrintų Lietuvos Respublikos metrologijos įstatymo (aktualios redakcijos 2018 m. sausio 12 d. Nr. XIII-982, toliau - Įstatymas) keliamus reikalavimus, Įstatyme nurodytoms prietaisų grupėms turi būti atliekama periodinė metrologinė patikra Lietuvos Respublikos Vyriausybės įgaliotos institucijos akredituotų arba paskirtų įmonių laboratorijose.

1. **TECHNINIŲ REIKALAVIMŲ, KURIUOS TURI ATITIKTI PERKAMOS PASLAUGOS, APRAŠYMAS**
   1. Paslaugos skaidomos į šias pirkimo objekto dalis:

**1 pirkimo objekto dalis.** Masės matavimo priemonės. (Paslaugos reikalingos nuo: 2023.09.28.).

**2 pirkimo objekto dalis.** Slėgio matavimo priemonės. (Paslaugos reikalingos nuo: 2023.09.27.).

**3 pirkimo objekto dalis.** Skysčių ir dujų tūrio matavimo priemonės. (Paslaugos reikalingos nuo: 2023.09.15.).

**4 pirkimo objekto dalis.** Fizikinių ir cheminių dydžių matavimo priemonės. (Paslaugos reikalingos nuo: 2023.11.11.).

**5 pirkimo objekto dalis.** Temperatūros matavimo priemonėms. (Paslaugos reikalingos nuo: 2023.09.27.).

**6 pirkimo objekto dalis.** Elektrinių dydžių matavimo priemonės. (Paslaugos reikalingos nuo: 2023.09.27.).

**7 pirkimo objekto dalis.** Matavimo transformatoriai. (Paslaugos reikalingos nuo: 2023.11.17.).

**8 pirkimo objekto dalis.** Elektros energijos matavimo priemonės. (Paslaugos reikalingos nuo: 2023.09.28.).

**9 pirkimo objekto dalis.** Įvairios kitos matavimo priemonės. (Paslaugos reikalingos nuo: 2023.11.11.).

**10 pirkimo objekto dalis**. Etaloninės matavimo priemonės. (Paslaugos reikalingos nuo: 2023.11.17.).

* 1. Matavimo priemonių patikra ir kalibravimas turi būti atliktas pagal galiojančias Lietuvos Respublikoje konkrečių tipų matavimo priemonių patikros ir kalibravimo metodikas ir / ar standartus (aktuali redakcija). Atlikus matavimo priemonių patikrą, jei patikros rezultatai teigiami, Tiekėjas privalo ant matavimo priemonės užklijuoti patikros žymenį ir išduoti patikros liudijimą, suteikiantį teisę naudoti šias priemones pagal paskirtį. Ant manometrų, slėgmačių, traukomačių, temperatūros jutiklių ir termoporų Tiekėjas užklijuoja tik patikros žymenį, o patikros liudijimą išduoda tik Užsakovui pareikalavus. Atlikus matavimo priemonių kalibravimą, Paslaugos tiekėjas privalo išduoti kalibravimo liudijimą su kalibravimo rezultatais.
  2. Patikros arba kalibravimo liudijimai gali būti išduodami elektroninėje formoje.
  3. Įsipareigojimų vykdymo tvarka:
     1. Matavimo priemonių patikra, kalibravimas vykdomas Tiekėjo arba Užsakovo patalpose/laboratorijose. Neturėdamas galimybės atlikti kai kurių matavimo priemonių patikros, kalibravimo savo įmonėje, Tiekėjas gali tai atlikti kitose atitinkamose įmonėse.
     2. Matavimo priemones patikrai, kalibravimui į Tiekėjo laboratorijas Vilniaus mieste pristato ir po paslaugos atlikimo pasiima Užsakovas savo transportu.
     3. Jei matavimo priemonės patikra, kalibravimas bus atliekamas už Vilniaus miesto ribų, tai Tiekėjas telefonu ar el. paštu suderinęs su Užsakovu matavimo priemonę pasiima ir pristato Užsakovui po paslaugos atlikimo savo transportu Vilniaus mieste Užsakovo objektuose. Tokiu atveju į matavimo priemonės patikros, kalibravimo kainą turi būti įskaičiuojamos ir transportavimo išlaidos.
     4. Vandens, mazuto, šilumos, garo ir dujų skaitiklius į Tiekėjo laboratorijas esančias Lietuvoje pristato ir po paslaugos atlikimo pasiima Užsakovas savo transportu.
     5. Patikros, kalibravimo metu, esant reikalui, Teikėjas turi atlikti matavimo priemonių reguliavimą (nulio, diapazono, stiprinimo koeficiento, korekcijos koeficiento, k-faktoriaus ir pan.), kad matavimo priemonės paklaida neviršytų leidžiamos paklaidos.
     6. Stacionarių cheminės analizės prietaisų (dujų analizatorių, uždujinimo signalizatorių, dujų jutiklių, konduktometrų, pHmetrų, bei dujų chromotografų ir kt.) metrologinė patikra, kalibravimas turi būti atliekami eksploatavimo vietoje.
     7. Į elektros energijos skaitiklių patikros kainą turi būti įtrauktos techninės profilaktikos ir derinimo darbų kainos.
     8. Į elektros energijos matavimo transformatorių patikros kainą turi būti įtrauktos techninės profilaktikos ir derinimo darbų kainos.
     9. Patikros metu, pripažinus matavimo priemonę netinkama, Tiekėjas išrašo „Neatitikties pažymą“ ir esant reikalui prideda patikros protokolą.
     10. Matavimo priemonių kalibravimo konkrečią datą ir laiką Užsakovas su Paslaugos tiekėju derina el. paštu ir/ar telefonu.
  4. Visas etalonines kalibravimo medžiagas (tirpalus, dujas ir kita), taip pat pagalbines technines priemones (pajungimo adapterius, talpas ir pan.) Tiekėjas privalo iš anksto nusimatyti ir turėti paslaugų suteikimui.
  5. Į pasiūlymo kainą turi būti įskaičiuotos visos paruošimo kalibravimui ir bandymams, metrologinių žymenų, liudijimų išlaidos ir jei būtina, transportavimo išlaidos.
  6. Įsipareigojimų vykdymo terminai:
     1. Patikros, kalibravimo vykdymo terminas – ne ilgiau kaip 5 darbo dienos nuo matavimo priemonės pateikimo datos. Matavimo priemonėms patikrą, kalibravimą vykdant už Lietuvos Respublikos ribų ar sudėtingoms matavimo priemonėms, atlikimo terminas gali būti ir ilgesnis, iš anksto suderinus su Užsakovu.
     2. Esant Užsakovo poreikiui, nesudėtingų matavimo priemonių (vietinio parodymo manometrai, termometrai, slėgio jutikliai ir pan.) patikra ir/ar kalibravimas atliekamas ne ilgiau kaip per 1 darbo dieną arba kaip galima trumpesniu terminu.
     3. Patikros arba kalibravimo liudijimai turi būti pateikiami per 3 darbo dienas po patikros/kalibravimo atlikimo. Vandens, mazuto, šilumos ir dujų skaitikliams patikros arba kalibravimo liudijimai turi būti pateikiami per 5 darbo dienas.
  7. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-1), 4.4.3. punktu, kadangi perkama tik nematerialaus pobūdžio (intelektinė) paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos, t.y. perkamos matavimo priemonių patikros ir kalibravimo paslaugos.

1. **DOKUMENTAI, REIKALINGI PIRKIMO OBJEKTO TECHNINĖMS SAVYBĖMS IR KOKYBEI PATVIRTINTI**
   1. Paslaugos laikomos priimtomis, jeigu jos suteiktos tinkamai pagal Techninės specifikacijos reikalavimus ir yra pasirašytas jų perdavimo – priėmimo aktas.
   2. Jeigu paslaugos nebuvo priimtos dėl Paslaugų tiekėjo kaltės, Paslaugų tiekėjas atsiradusius trūkumus šalina savo sąskaita.
   3. Suteiktų paslaugų perdavimo – priėmimo aktas surašomas po Matavimo priemonių ir patikros ar kalibravimo liudijimų perdavimo Užsakovui.

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-1)